| Medaljeoversikt |
| --- |
| Konkurrerte for HellasHellas Hellas |
| Friidrett: |
| Friidrett Balkanmesterskapet i friidrett |
| Sølv | Smederevo 2021 |  Tresteg |
| Friidrett U23-EM i friidrett |
| Sølv | Tallinn 2021 |  Tresteg |
| Friidrett U20-EM i friidrett |
| Gull | Borås 2019 |  Tresteg |
| Friidrett U20-balkanmesterskapet i friidrett innendørs |
| Gull | Istanbul 2020 |  Tresteg |
| Gull | Istanbul 2019 |  Tresteg |
| Sølv | Istanbul 2019 |  Lengdehopp |
| Sølv | Sofia 2018 |  Tresteg |
| Bronse | Sofia 2018 |  Lengdehopp |
| Friidrett U18-EM i friidrett |
| Bronse | Győr 2018 |  Tresteg |
| Friidrett U18-balkanmesterskapet i friidrett |
| Sølv | Istanbul 2018 |  Tresteg |
| Sølv | Istanbul 2018 |  Lengdehopp |

**Spyridoula Karydi** (født 30. januar 2001) er en gresk friidrettsutøver som konkurrerer i lengdehopp og tresteg. 

Hun ble U20-europamester i tresteg i 2019, og er fire ganger gresk mester i tresteg utendørs og innendørs.

Idrettskarriere
---------------

### 2017

Karydi kom på fjerdeplass i lengdehopp under U18-balkanmesterskapet i friidrett 2017, og samme år deltok hun i Sommer-EYOF 2017 (European Youth Olympic Festival), der hun kom på tiendeplass i lengdehopp, men hun nådde ikke finalerunden i tresteg.

### 2018

Hun deltok i U20-balkanmesterskapet i friidrett innendørs 2018, og fikk der sølv i tresteg og bronse i lengdehopp. Under U18-balkanmesterskapet i friidrett 2018 utendørs fikk hun sølv i begge hoppøvelsene. Hun vant lengdehopp og tresteg under det greske U20-mesterskapet i friidrett 2018, og hun fikk gull i tresteg og sølv i lengdehopp under det greske U18-mesterskapet.

Under U18-EM i friidrett 2018 fikk hun bronse i lengdehopp, med ny personlig rekord på 6,23 meter, og hun satte også personlig rekord i tresteg, med 13,27 meter, der hun kom på fjerdeplass. Hun vant tresteg under det greske U23-mesterskapet i friidrett, og hun representerte Hellas under Sommer-OL for ungdom 2018, der hun kom på femteplass i tresteg.

### 2019

Hun deltok igjen i U20-balkanmesterskapet i friidrett innendørs 2019, og fikk denne gangen sølv i lengdehopp og gull i tresteg. Hun satte personlig rekord i begge øvelsene, med 6,10 meter i lengdehopp og 13,25 meter i tresteg.

Utendørs vant hun lengdehopp og tresteg under det greske U20-mesterskapet i friidrett, og hun vant også begge øvelsene under det greske U23-mesterskapet i friidrett. Hun vant tresteg under U20-EM i friidrett 2019, foran Aleksandra Nacheva og Rūta Lasmane, med ny nasjonal U20-rekord på 14,00 meter. Under det greske mesterskapet for senior fikk hun sølv i tresteg.

### 2020

Karydi vant tresteg under U20-balkanmesterskapet i friidrett innendørs 2020. Den 28. februar vant hun tresteg under det greske mesterskapet i friidrett innendørs, og vant med det sin første nasjonale seniortittel. Utendørs vant hun lengdehopp og tresteg under det greske U20-mesterskapet, og hun vant tresteg under Gresk mesterskap i friidrett 2020.

### 2021

Under det greske mesterskapet i friidrett innendørs 2021 fikk hun gull i tresteg og sølv i lengdehopp. Hun deltok i EM i friidrett innendørs 2021, og fikk der ellevte beste resultat i kvalifiseringsrunden (13,69), men gikk ikke til finalerunden. Hun vant tresteg under Gresk mesterskap i friidrett 2021, og vant med det sin andre nasjonale tittel utendørs, og sin fjerde totalt. Hellas deltok i 1. divisjon (First League) under Lag-EM i friidrett 2021, og Karydi kom der på tredjeplass i lengdehopp.

Hun deltok i Balkanmesterskapet i friidrett 2021, og fikk der sølv i tresteg bak Neja Filipič fra Slovenia. Hun fikk også sølv i tresteg under U23-EM i friidrett 2021, der hun kom på niendeplass i lengdehopp.

Referanser
----------

1. ↑   Olympedia, verkets språk engelsk, Olympedia utøver-ID 2505146, besøkt 3. februar 2023[Hentet fra Wikidata]
2. ↑  World Athletics - *Spyridoula Karydi - Results*, besøkt 15. juli 2021.
3. 1 2 3 4 5 6 7 8  World Athletics - *Spyridoula Karydi - Results*, besøkt 15. juli 2021.

Eksterne lenker
---------------

* (en) Spyridoula Karydi – kategori av bilder, video eller lyd på Commons Rediger på Wikidata
* (en) Spyridoula Karydi – Olympedia Rediger på Wikidata

* (en) Spyridoula Karydi – World Athletics Rediger på Wikidata